
BIROULUI  PERMANENT

AL

CAMEREI  DEPUTAŢILOR

Vă înaintăm alăturat, raportul comun asupra proiectului de Lege  pentru modificarea şi completarea Legii educaţiei naţionale nr.1/2011, trimis Comisiei pentru buget, finanțe și bănci și Comisiei pentru  învăţământ, spre dezbatere pe fond, prin adresa nr. PLx.687 din 31 octombrie 2022, Camera Deputaților fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.
                  PREŞEDINTE,                                                   PREȘEDINTE,
       Bogdan – Iulian HUȚUCĂ                                        Dumitrița GLIGA

RAPORT COMUN
asupra proiectului de Lege pentru modificarea şi completarea 
Legii educaţiei naţionale nr.1/2011
În conformitate cu prevederile art. 95 din Regulamentul Camerei Deputaţilor, Comisia pentru buget, finanțe și bănci și Comisia pentru  învăţământ au fost sesizate, prin adresa nr. PLx.687 din 31 octombrie 2022, spre dezbatere pe fond, cu proiectul de Lege pentru modificarea şi completarea Legii educaţiei naţionale nr.1/2011.
Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, aceasta este Cameră decizională. 
Senatul, în calitate de primă Cameră sesizată, a adoptat proiectul de lege în ședința din 24 octombrie 2022.

   La dezbaterea proiectului de lege s-au avut în vedere avizele Consiliului Legislativ, Comisiei pentru egalitatea de şanse pentru femei şi bărbaţi, Comisiei pentru drepturile omului, culte şi problemele minorităţilor naţionale, Comisiei pentru muncă şi protecţie socială, Comisiei pentru tineret și sport, Comisiei juridice, de disciplină şi imunităţi şi Comisiei pentru administraţie publică şi amenajarea teritoriului și punctul de vedere al Guvernului.
Proiectul de lege supus dezbaterii are ca obiect de reglementare modificarea prevederilor art. 82 alin. (1) și ale art. 84 alin. (11) din Legea educației naționale nr. 1/2011, cu modificările și completările ulterioare, în sensul acordării burselor de performanță, de merit și de studiu, dar și a burselor de ajutor social, atât elevilor din învățământul preuniversitar de stat, cât și celor din învățământul particular autorizat/acreditat.  De asemenea, se propune ca decontarea cheltuielilor de transport prevăzute la art. 84 alin. (11) să se facă de la bugetul de stat, prin transfer din bugetul Ministerului Educației, către unitățile administrativ-teritoriale.

În conformitate cu prevederile art. 62 și 64 din Regulamentul Camerei Deputaților, membrii Comisiei pentru buget, finanţe şi bănci și cei ai Comisiei pentru  învățământ au examinat proiectul de lege în şedinţe separate.  
Comisia pentru învățământ a dezbătut proiectul de lege și documentele conexe în ședința din data de 20 septembrie 2023. La lucrările Comisiei au fost prezenți 20 deputați, din totalul de 27 membri ai Comisiei. 

Comisia pentru buget, finanțe și bănci a examinat proiectul de lege în ședința din 4 octombrie 2023. La lucrările comisiei au participat deputații conform listei de prezență.
La dezbaterile acestui proiect de lege au participat, în calitate de invitați, domnul Zoltan Kallos și domnul Cătălin Micu, Secretari de Stat în cadrul Ministerului Educației.
În urma examinării proiectului de lege și a opiniilor exprimate, deputații prezenți la lucrările comisiilor au hotărât, cu majoritate de voturi, să transmită plenului Camerei Deputaţilor prezentul raport comun, prin care se propune respingerea proiectului de Lege pentru modificarea şi completarea Legii educaţiei naţionale nr.1/2011, întrucât articolele la care face referire prezentul proiect de lege, respectiv art. 82 și 84 din titlul II al capitolului 1 din Legea educaţiei naţionale nr. 1/2011, au fost abrogate prin Legea nr. 198/2023 a învăţământului preuniversitar. 

În raport cu obiectul şi conţinutul său, proiectul de lege face parte din categoria legilor ordinare.
                 PREŞEDINTE,                                                     PREȘEDINTE,

        Bogdan – Iulian HUȚUCĂ                                         Dumitrița GLIGA
                 SECRETAR,                                                          SECRETAR,
       Iulius – Marian FIRCZAK                               Rodica Luminița BARCARI
Şef serviciu,  
                                                                                                                                                  Şef birou,                                                                                                                                                                                                                                                         
Giorgiana Ene                                                                                                                                      Ioana Florina Mînzu

Simina Alexandra Mocanu                                                                                                                              

